	



	[image: ]



	[image: ]
REPUBLIKA HRVATSKA
VIROVITIČKO-PODRAVSKA ŽUPANIJA
Služba za javne financije



KLASA: 112-02/25-01/01
URBROJ: 2189-05/05-25-2
Virovitica, 11. travnja 2025.


UPUTE I OBAVIJESTI KANDIDATIMA


Sukladno članku 17. i 19. Zakona o službenicima i namještenicima u lokalnoj i područnoj (regionalnoj) samoupravi(„Narodne novine“ broj 86/08., 61/11., 4/18. i 112/19.), pročelnica Službe za javne financije Virovitičko-podravske županije raspisala je Javni natječaj za prijam službenika/ica u službu na neodređeno vrijeme u Službu za javne financije Virovitičko-podravske županije objavljen u „Narodnim novinama“ broj 68/2025 od 11. travnja 2025. godine za:
1. SLUŽBA ZA JAVNE FINANCIJE VIROVITIČKO-PODRAVSKE ŽUPANIJE

Radno mjesto 1.:Viši stručni suradnik (2.) za računovodstvo i financije
· 1 izvršitelj/ica na neodređeno vrijeme, uz obvezni probni rad u trajanju od 3 mjeseca

Tekst natječaja dostupan je na web stranici Narodnih novina.

Od dana objave natječaja u „Narodnim novinama“ počinje teći osmodnevni rok za podnošenje prijava na natječaj.

Posljednji dan za podnošenje prijava je 22. travnja 2025. godine.

OPIS POSLOVA RADNOG MJESTA

[bookmark: _Hlk166760651]1. SLUŽBA ZA JAVNE FINANCIJE VIROVITIČKO-PODRAVSKE ŽUPANIJE

Radno mjesto 1.:Viši stručni suradnik (2.) za računovodstvo i financije
· 1 izvršitelj/ica na neodređeno vrijeme, uz obvezni probni rad u trajanju od 3 mjeseca

Opći uvjeti za prijam u službu:
· punoljetnost,
· hrvatsko državljanstvo,
· zdravstvena sposobnost za obavljanje poslova radnog mjesta na koje se osoba prima.



Posebni uvjeti:
· sveučilišni diplomski studij ili sveučilišni integrirani prijediplomski i diplomski studijili stručni diplomski studij ekonomske struke
· najmanje 1 godina radnog iskustva na odgovarajućim poslovima,
· položen državni ispit.

Opis poslova:
· obavlja poslove obračuna plaća, naknada i ostalih primanja za zaposlene službenika i namještenike upravnih tijela Županije te dužnosnike,
· obavlja poslove obračuna naknada vanjskim suradnicima (članovima povjerenstava, komisija i ostalih radnih tijela),
· obavlja poslove obračuna i isplate stipendija,
· obavlja poslove pripreme, obrade i evidentiranja zahtjeva proračunskih korisnika, priprema naloge za plaćanja po navedenim zahtjevima,
· prati vlastite i namjenske prihode i primitke proračunskih korisnika te rashode i izdatke proračunskih korisnika financiranih iz navedenih izvora,
· obavlja poslove evidentiranja potraživanja po rješenjima za porez na cestovna motorna vozila i brine i naplati istih,
· vodi evidencije ugovora i ostale izvanbilančne evidencije,
· obavlja poslove platnog prometa,
· vodi evidenciju goriva po vozilima te evidencije isplaćenih donacija, pomoći i subvencija,
· obavlja i druge poslove po nalogu pročelnika.

Pitanja kojima se testira provjera znanja, sposobnosti i vještina bitnih za obavljanje poslova navedenog radnog mjesta temelje se na sljedećim propisima:
· Zakon o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.)
· Zakon o proračunu („Narodne novine“ broj 144/21.)
· Pravilnik o proračunskom računovodstvu i Računskom planu („Narodne novine“ broj 158/23. i 154/24.).
Napomena: Izvori za pripremanje kandidata za prethodnu provjeru znanja i sposobnosti su i sve možebitne izmjene i dopune navedenih izvora, a koje će biti na snazi u vrijeme održavanja prethodne provjere znanja i sposobnosti.


PODACI O PLAĆI

Sukladno članku 8. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10. i 10/23.) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenata složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5 % za svaku navršenu godinu radnog staža.

Prema Odluci o koeficijentima za obračun plaće službenikai namještenika u upravnim tijelima Virovitičko-podravske županije („Službeni glasnik“ Virovitičko-podravske županije broj14/23., 2/24., 6/24. i 9/24.) koeficijent složenosti poslova za radno mjesto Viši stručni suradnik 2.iznosi 3,20.

Osnovica za obračun plaće određena je Odlukom o visini osnovice za obračun plaća službenika i namještenika u upravnim tijelima Virovitičko-podravske županije KLASA: 120-01/24-01/05, URBROJ: 2189-06/01-24-1, od 29. srpnja 2024. godine.

NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA
Za kandidate koji ispunjavaju formalne uvjete natječaja, provest će se  prethodna provjera znanja i sposobnosti putem pisanog testiranja i intervjua.
Na web stranici Virovitičko-podravske županije (www.vpz.hr) te na oglasnoj ploči Virovitičko-podravske županije objavit će se vrijeme održavanja prethodne provjere znanja i sposobnosti kandidata najmanje 5 dana prije održavanja provjere.

Za kandidata koji ne pristupi prethodnoj provjeri znanja smatra se da je povukao prijavu na natječaj.

Za svaki dio provjere znanja (pisano testiranje i intervju) kandidatima se dodjeljuje određeni broj bodova od 1-10.

Po dolasku, prije početka provjere znanja, kandidati su dužni predočiti odgovarajuću identifikacijsku ispravu radi utvrđivanja identiteta.
Kandidati koji ne mogu dokazati identitet neće moći pristupiti testiranju.

Po završetku pisanog testiranja, kandidati koji su ostvarili najmanje 50% ukupnog broja bodova pristupit će razgovoru s Povjerenstvom za provedbu natječaja (intervju).

Povjerenstvo kroz razgovor s kandidatom utvrđuje interese, profesionalne ciljeve i motivaciju kandidata za rad.

Nakon završetka provjere znanja (pisanog testiranja i intervjua) Povjerenstvo za provedbu natječaja utvrđuje rang listu kandidata prema ukupnom broju ostvarenih bodova.

Molimo podnositelje da u prijavi navedu broj fiksnog ili mobilnog telefona na koji, u slučaju potrebe, mogu biti kontaktirani tijekom natječajnog postupka.

Također, molimo podnositelje da prijavi prilože sve isprave naznačene u natječaju i to u obliku navedenom u natječaju.

Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do dana isteka natječajnog roka.

Za kandidata koji dostavi prijavu s traženim dokazima u kojima se nalaze osobni podaci smatra se da je dobrovoljno pristao da se osobni podaci koriste i obrađuju u postupku javnog natječaja.

Virovitičko-podravska županija se obvezuje da će s osobnim podacima postupati u skladu s Pravilnikom o zaštiti osobnih podataka koja je objavljena na web stranici Virovitičko-podravske županije, https://www.vpz.hr/2019/10/28/osobni-podaci-vpz-gdpr/ uz primjenu odgovarajućih organizacijskih i tehničkih mjera zaštite osobnih podataka od neovlaštenog pristupa, zlouporabe, otkrivanja, gubitka ili uništenja.

Kandidat može tijekom natječajnog postupka pisanim putem povući prijavu.

Eventualne dodatne upite možete poslati putem elektroničke pošte na adresu: ivana.topic.dolezal@vpz.hr.

Riječi i pojmovi koji imaju rodno značenje korišteni u ovom Javnom natječaju odnose se jednako na muški i ženski rod bez obzira jesu li korišteni u muškom ili ženskom rodu.

